— Дакладнымі навукамі цікаўлюся са школьных гадоў, — прызнаецца вучоны. — Мае інтарэсы заўсёды заахвочвалі бацькі: мама — настаўніца матэматыкі, тата — доктар тэхнічных навук. У старшых класах я ўжо добра ўсведамляў, што хачу ўдасканальваць свае веды менавіта ў сферы будаўніцтва. Вучоба ва ўніверсітэце, асабліва калі з’явіліся профільныя дысцыпліны, пацвердзіла правільнасць прафесійнага выбару.